**Профил "Социална работа с деца"**

**Трябва да се изберат 2 дисциплини:**
**СОЦИАЛНА РАБОТА ПО ЗАЩИТА И ПРЕВЕНЦИЯ НА ДЕЦАТА ОТ НАСИЛИЕ**

**доц. д-р Тони Манасиева**

**гл. ас. д-р Даниел Полихронов**

Учебната дисциплина ,,Социална работа по защита и превенция на децата от насилие” запознава студентите - бакалаври със субектите, типологията и признаците на упражняваното насилие срещу деца, както и с принципите, методите и субектите на социална работа по закрила и превенция на насилието срещу деца.

Цел: Учебната дисциплина ,,Социална работа по защита и превенция на децата от насилие” дава научно-теоретически и методико-практически познания на обучаващите се студенти в областта на социалната дейност, осъществявана от институционалните и неинституционалните субекти с деца – жертви на престъпни посегателства, както и дейността насочена към превенция на насилието срещу деца.

Задачи

* Запознаване на студентите с историческите, теоретичните и правните основи на социалната работа по защита и предпазване на децата от насилие;
* Извеждане и анализиране на основните субекти и форми на насилие, упражнявано срещу деца;
* Изясняване на общите и специфичните признаци за упражнен даден вид насилие срещу деца;
* Разглеждане на субектите и практическите подходи при осъществяване на социалната работа с деца – жертви на престъпни посегателства;
* Акцентиране на основните дейности, насочени към превенция на насилието срещу деца.

Очаквани резултати**:** Обучаващите се студенти - бакалаври да получат специализирани знания за същността и спецификата на социалната работа, свързана със защитата на децата и превенцията на насилието срещу тях; да разпознават характерните признаци за упражнено насилие срещу деца; да познават институциите, които работят в сферата на осигуряването на най-добрия детски интерес като цяло и в частност – тези, работещи по превенция на насилието срещу деца

**МЕТОДИ ЗА РАБОТА С ДЕЦА И МЛАДЕЖИ С ДЕВИАНТНО И ДЕЛИНКВЕТНО ПОВЕДЕНИЕ**

**гл. ас. д-р Даниела Рачева**

**гл. ас. д-р Даниел Полихронов**

Цел**:** Учебната дисциплина „Методи за работа с деца и младежи с девиантно и делинквентно поведение” дава научно-теоретически и методико-практически познания на обучаващите се студенти в областта на дейността на специализираните полицейски и други държавни, държавно-обществени и недържавни субекти по подпомагането на деца склонни към проява на девиантно и делинквентно поведение.

 Задачи

* Разглеждане в исторически аспект и запознаване на студентите с първите и последващите организационно-педагогически мерки по оказване на институционална и неинституционална помощ и контрол по отношение на децата с девиантно и делинквентно поведение, осъществявани от някои държави в Америка, Европа и Азия. Отделно място е отредено на мерките и институциите (субектите) за работа с деца с асоциално поведение от страна на българските власти и българската общественост от началото на ХХ до началото на ХХІ век.
* Задълбочено изследване и запознаване с принципите и методите за работа с деца и младежи с отклонение в поведението - обект на превантивно-педагогическа дейност от страна на държавните и обществените формирования, както и специфичните изисквания за тяхното прилагане.

3. Запознаване с методиката за настаняване на деца в различните по своя характер социално-педагогически заведения и характерните особености в методиката за работа с тези деца.

Основен дял в разглежданата проблематика е отреден на задачите на инспекторите от Детските педагогически стаи, социалните работници и другите субекти на превантивно-педагогическата дейност с малолетните и непълнолетните с девиантно и делинквентно поведение, основаващи се на специализираната нормативна база, регламентираща тази дейност. Посочен е редът за вземане на отчет на проявените и утвърдените малолетни и непълнолетни правонарушители, както и задължителната и препоръчителната документация, водена в Детските педагогически стаи, в Местните комисии за борба срещу противообществените прояви на малолетните и непълнолетните, от Училищните комисии за борба срещу противообществените прояви на малолетните и непълнолетните и от Обществените възпитатели, свързана с осъществяването на социално-педагогическа подпомагащата децата дейност.

На следващо място е разгледан въпросът за необходимостта от провеждане на ранна профилактична дейност както с деца - правонарушители, така и с деца, живеещи в рискова среда. Посочени са и механизмите за координация на превантивно-ресоциализираща дейност между различните субекти. Тези задачи са съобразени с характера на асоциалната дейност, с индивидуалните особености на подрастващите и с наличния педагогически инструментариум

Очаквани резултати**:** Обучаващите се студенти да получат начални специализирани знания за същността и технологията на прилагането на педагогическите методи за работа с деца и младежи с девиантно и делинквентно поведение, както и да придобият начални умения за тяхното прилагане.

**СЕКСОЛОГО-ПЕДАГОГИЧЕСКИ ПРОБЛЕМИ В ДЕТСКО-ЮНОШЕСКАТА ВЪЗРАСТ**

**проф. д-р Лиляна Стракова**

Учебната дисциплина е насочена към изграждане на знания и умения за организиране и ръководство на образователно-възпитателен процес в сферата на адекватното полово-ролево и отговорно сексуално поведение на младите хора в контекста на социалните дейности. Това включва:

1. Запознаване с основните направления в изследванията, свързани с пола и сексуалността в различните научни области.

2. Развитие на умения за планиране, организиране и практическо осъществяване на образователен процес в сферата на усвояването на адекватно полово-ролево поведение.

3. Усъвършенстване на уменията за работа с деца и младежи по проблемите на половото и сексуално развитие и умения за анализ на детерминантите, регулиращи усвояването на нормите на сексуалния морал в индивидуалното развитие.

4. Запознаване с полезни подходи и методи, както и със здравно-образователни програми, свързани с въведението в сексуалността, СПИН и др.

Очаквани резултати**:**

В края на курса студентите ще могат да:

- разпознават и описват специфични особености на процеса на полово и сексуално развитие в различните възрастови групи;

- формулират цели на индивидуална и групова работа за различни типове клиенти по въпросите на пола и сексуалността;

- конструират дизайн на здравно-образователна програма по полово и сексуално образование в младежка възраст;

- подбират адекватни подходи и техники за организиране и ръководство на образователния процес в сферата на пола и сексуалността;

- оценяват постиженията и трудностите след приключване на курса.

**ЕВОЛЮЦИЯ НА МАЙЧИНСТВОТО, ПРАКТИКИ И КОНСУЛТИРАНЕ**

**Проф. дпн Яна Мерджанова**

**Проф.дпн Моника Богданова**

Културата на майчинството като профилактика, като преживяване и като професионална подкрепа в педагого-социален и медико- и психолого-консултативен план е предмет на настоящия курс. Той има интердисциплинен характер и се основава на еволюционното проучване на отношението на човечеството към раждането, майчинството и отглеждането на децата през първите години от живота им в основните аспекти на това отношение – биологично, медико-асистиращо, психологическо, икономическо, юридическо, политическо, културно, естетическо. Пресечните точки на тези полета в съвременността структурират формирането на **конкретни професионални умения и компетентности** на специалистите от педагогическите и социалните професии, за които е предназначен курсът.

Очаквани резултати**:**

* Информационно-познавателна и интерпретационна компетентност;
* Медико-профилактична и здравно-профилактична компетентност;
* Психо-диагностична и консултантска компетентности;
* Педагого-формираща и педагого-образователна компетентности;
* Организационно-управленска компетентност.
* Спрямо проблемите на здравно, психологическо, социално, поведенческо формиране и подпомагане на деца и родители в ситуации на очакване на дете, бременност, раждане и първи контакти – **подпомагане, обучение и консултиране в контекста на ценностно отношение към живота, детето, родителството и социалното партньорство.**

**Профил "Социална работа в сферата на трудовата заетост""**

**трябва да се изберат 2 дисциплини:**
**УПРАВЛЕНИЕ НА ПЕРСОНАЛА**

**Доц. д-р Росица Симеонова**

Цел: Курсът по Управление на персонала има за цел студентите (върху основата на базовите знания за управлението на социалната работа) да придобият знания и да формират управленски умения в тази научно-практическа област на мениджмънта.

Предварителни изисквания**:** Придобити базови управленски знания (компетентности) чрез изучаването на задължителната дисциплина Организация и управление на социалната работа.

Задачи**:**

* Запознаване с основните понятия в сферата на управлението на персонала.
* Придобиване на знания за основните дейности по управление на персонала в организацията – проектиране и анализ на длъжностите, планиране, набиране и подбор, мотивиране, управление на възнаграждението, оценяване, обучение и развитие на персонала и др. – и тяхната специфика в организациите за социална работа.
* Познаване и прилагане на основните нормативни документи за управление на персонала в организациите за социална работа.
* Формиране на практически умения за разработване на програми за управление на персонала в организациите за социална работа.

Очаквани резултати**:** Усвоените от студентите управленски знания и умения да допринесат за изграждането на професионалната им компетентност като специалисти по управление на персонала и като ръководители на държавни, общински и неправителствени организации за социална работа.

Начин на завършване на курса**:** текуща оценка

Методи, форми и средства на обучение**:** лекция, обща и групова дискусия, обсъждане на казус, ситуационен метод, делови/ролеви игри, групова работа, самостоятелна работа, самостоятелно учене, разработване на програми за управление на персонала.

**ПОДБОР НА ПЕРСОНАЛА**

**Проф. дпн Моника Богданова**

*Почти няма данни за систематически изследвания* върху методиката и техниките за оценяване при подбор на персонала. Тази дейност в голяма степен се извършва спонтанно като фирмите-посредници ползват услугите на експерти – психолози, социолози, управленци (рядко педагози), всеки подготвя “своята част” от процедурата. Така работещите екипи осъществяват по-скоро едни механично обединени дейности отколкото цялостни и валидизирани процедури. Не се изследва и приемливостта на техниките за самите кандидати. *От друга страна* дейностите по подбор на персонала са изключително актуални и са вече реална част от целия механизъм на движение и развитие на човешките ресурси. *Подготовката на специалисти в тази област е една от новите задачи* на висшето образование. *От трета страна* кандидатстването за работа от шаблонна процедура се превърна в ключов етап от кариерния път на всеки специалист. Програмата обединява тези значими полета и ролите и компетентностите на действащите субекти – работодатели, посредници, кандидати.

Така от професионалното консултиране при подбор и кандидатстване за работа от една страна зависи удовлетворението и професионалната перспектива на кандидата, ефективността на организацията, в която се реализира, а от друга, и като следствие – повишаване устойчивостта на пазара на труда.

Цел***:*** Да се формират компетентности за консултиране, организиране и провеждане на подборни процедури; компетентности за консултиране при кандидатстване за работа; компетентности за управление и мениджмънт на дейностите в тази сфера.

Задачи***:***

1. Студентите да се запознаят с особеностите, основните дейности и методи в процедурите за подбор на персонал.
2. Да се опитат в изработването на дизайн на процедура за подбор на персонал.
3. Да получат достъп и възможност за реално практическо сътрудничество в агенции за подбор на персонал.

Студентите да се запознаят и да се упражняват в подготвяне на документи европейски стандарт и в успешни стратегии и техники при кандидатстване за работа.

Очаквани резултати**:** Теоретични познания и умения за консултиране при подбор и кандидатстване за работа.

**ПРОФЕСИОНАЛНА КВАЛИФИКАЦИЯ И ПРЕКВАЛИФИКАЦИЯ**

**Доц. д-р Силвия Цветанска**

На *теоретично равнище* студентите се запознават със съвременни подходи и модели за придобиване на професионална квалификация и за преквалификация, съобразени с изискванията на пазара на труда. На *приложно равнище* студентите се обучават да диагностицират нуждите от професионална квалификация и преквалификация и да проектират програми за развитие на професионалната компетентност.

 Обучението по дисциплината е насочено към реализирането на следните задачи:

1. Запознаване със съвременни концепции, европейски и национални стратегии, на които се основават моделите и практиките за професионална квалификация, повишаване на квалификацията и преквалификацията.
2. Открояване на специфичните особености при организиране и провеждане на различни форми на професионална квалификация за уязвими групи лица в контекста на социалната работа.
3. Анализиране на взаимовръзките между професионалната квалификация, ученето през целия живот и динамичните промени на пазара на труда.
4. Развитие на умения за оценка на нуждите и създаване на програми за професионална квалификация и преквалификация.

Очаквани резултати**:**

1. Овладяване на основни понятия в областта на професионалната квалификация и пазара на труда и познаване на добри европейски практики за определяне на нуждите от професионална квалификация и преквалификация.
2. Познаване и прилагане на диагностични инструменти и компетентностни модели за професионална квалификация и преквалификация
3. Разработени собствени програми и проекти за улесняване на професионалната квалификация и преквалификация на различни целеви групи лица.

**МЕТОДИ НА СОЦИАЛНАТА РАБОТА С БЕЗРАБОТНИ**

**проф. д-р Гинка Механджийска**

Цел – формиране на приложни знания и умения за осъществяване на практическа социална работа с безработни.

Задачи:

* Запознаване с теоретичните подходи, моделите и структурата на процеса на социалната работа с безработни;
* Развитие на активно отношение към проблемите и потребностите на безработните клиенти, ориентирано към стимулиране, решения и подкрепа;
* Овладяване на методиката, процедурите, техниките на социалната работа с безработен клиент.

Методи и форми на обучение – лекция, беседа, дискусия, делова игра, решаване на казус.

Очаквани резултати – готовност на студентите да интегрират и прилагат ефективно придобитата методическа компетентност в директна практическа работа по обслужване на безработни търсещи работа лица (БТРЛ).

**Профил "Клинична социална работа"**

**трябва да се изберат 2 дисциплини:**

**ПСИХОТЕРАПЕВТИЧНИ ПОДХОДИ И ИНТЕРВЕНЦИИ В КЛИНИЧНАТА СОЦИАЛНА РАБОТА**

**Гл. ас. д-р Анета Антонова**

Цел: обучението по учебната програма има за цел да въведе студентите в теоретичните основи и практическото приложение на психотерапевтичните подходи, което е съществена част от профилираната им подготовка по клинична социална работа.

Задачи и очаквани резултати:

* Студентите да се запознаят в теоретичен и практически план със специфичната насоченост на психотерапията.
* Да осмислят психотерапевтичния процес както от гледна точка на връзките му с факторите на микро- и макрообкръжението, така и по посока на възможностите му за постигане на емоционални, когнитивни и поведенчески промени в личността.
* Да придобият умения за анализ на психотерапевтичните подходи от позициите на различните теоретични направления и концепции в психологията.

Методи и форми на обучение: лекции, демонстрации, дискусии, практически упражнения.

**ПРЕВЕНЦИЯ И РЕХАБИЛИТАЦИЯ В КЛИНИЧНАТА СОЦИАЛНА РАБОТА**

**Доц. д-р Ивайло Тепавичаров**

**Гл. ас. д-р Теодорина Милушева**

Цел: Запознаване със същността, специфичните особености и организационно-методически условия за реализиране на лечебно-профилактична и рехабилитационна дейност в условията на клиничната социална работа.

Задачи: усвояване на знания и умения за изследователска работа с рискови групи от населението;

Методи и форми на обучение - лекционни, дискусионни /решаване на казуси, мозъчна атака/

Методи и системи за оценяване на студентите и обратна връзка: текуща оценка /тестови, самостоятелна работа за изследване на рискови групи от населението и презентиране/.

Очаквани резултати: Студентите да могат свободно да боравят с необходимия терминологичен апарат и нормативни документи в клиничната социална работа; да познават най-често срещаните и разпространени рискови фактори, предизвикващи социално-значимите заболявания сред населението и принципите и методите за превенция, лечение и рехабилитация.

**СОЦИАЛНА РАБОТА С ХОРА С ДЕВИАНТНО И ДЕЛИНКВЕНТНО ПОВЕДЕНИЕ**

**доц. д-р Тони Манасиева**

**гл. ас. д-р Даниел Полихронов**

Цел: Учебната дисциплина ,, Социална работа с хора с девиантно и делинквентно поведение” дава научно-теоретически и методико-практически познания на обучаващите се студенти – бакалаври в областта на социалната дейност, осъществявана от специализираните институции по оказването на социално-педагогическа подкрепа на хората с девиантно и делинквентно поведение.

Задачи:

• Запознаване на студентите със същността, особеностите и различните теории за девиантното поведение;

• Разясняване на практическите подходи при осъществяване на социалната работа с хората с различен вид девиации в поведението;

• Акцентиране на същността, особеностите и типологията на делинквентното поведение като вид девиация;

• Изучаване на системата за превантивна и корекционно-възпитателна работа с хора с делинквентно поведение.

Очаквани резултати: Обучаващите се студенти да получат начални специализирани знания за същността и спецификата на социалната работа с хора с девиантно и делинквентно поведение.

Методи и форми на обучение: лекции, упражнения, решаване и изготвяне на казуси, изготвяне на курсови работи и проекти.

Методи и система на оценяване на студентите и обратна връзка: изпит, курсови работи и проекти.

**„СОЦИАЛНА РАБОТА ПРИ ХОРА С УВРЕЖДАНИЯ“**

**гл. ас. д-р Теодорина Милушева**

**ас. д-р Симеон Сапунджиев**

Цел**:** Запознаване на студентите със съдържанието, целта и задачите на социалната работа с хора с увреждания, както и с различни модели на социална работа с тях.

Задачи: Усвояване на знания за същността, особеностите на социалната работа с хора с увреждания и различни социални услуги ; възпитаване на нагласи и убеждения за социална работа с деца и възрастни с увреждания, както и придобиване на умения за работа и подобряване на грижата за деца и възрастни със специфични потребности.

Очаквани резултати: Студентите да познават същността, особеностите и значението на социалната работа с хора с увреждания и успешно да се включват в екипната работа за социална рехабилитация и социална интеграция на хората с увреждания